
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" № 6,  тел: (+359 2)   9401 444, факс: (+359 2) 9401 595 



Р Е Ш Е Н И Е
№ РС–49–20–028
			
Днес, на 26.02.2020 г., Комисията за противодействие на корупцията и за отнемане на незаконно придобитото имущество /КПКОНПИ/ в състав:

Председател: Сотир Цацаров
Заместник-председател: Антон Славчев
Член: Антоанета Цонкова
Член: Пламен Йоцов
     
                       			      У С Т А Н О В И:

Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано по сигнал с рег. № ЦУ01/С-49/17.01.2020 г.
Сигналът е насочен против Генадий *** Атанасов – общински съветник в Общински съвет ***.
В сигнала се съдържат твърдения за това, че Генадий Атанасов едновременно заема длъжностите общински съветник в Общински съвет *** и е член на Съвета на директорите на „***“ ЕАД, чийто едноличен собственик на капитала е Община ***, в противоречие с разпоредбата на чл. 34, ал. 5, т. 1 от ЗМСМА. Твърди се, че контрол върху дейността на „***“ ЕАД упражнява Общински съвет ***, част от който е Атанасов и който взима включително и решенията на едноличния собственик на капитала за приемане и публикуване на одитирани финансови отчети на дружеството, както и за приемането на одиторски доклади и доклади за дейността му. 
Към сигнала са  приложени копие от интернет страницата на ОбС ***, списък с членовете на постоянните комисии в ОбС ***, справка от Търговски регистър и регистър на ЮЛНЦ, списък на общинските съветници на ОбС *** за мандат 2019 – 2023г., справка относно „***“ ЕАД, решение № 299 от 28.10.2019г. на Общинска избирателна комисия ***, Протокол № 1/11.11.2019г. на заседание на ОбС ***.
КПКОНПИ служебно е събрала следните писмени доказателства: писмо с вх. № ЦУ 01/2825/14.02.2020г. на КПКОНПИ с приложения, Протокол № 1 от 29.01.2020г.  от проведено заседание на ПК „Архитектура и градоустройство“, Протокол № 1 от 19.12.2019г. и Протокол № 2 от 29.01.2020г. от проведено заседание на ПК „Благоустройство и комунални дейности“, Протокол № 1 от 03.02.2020г. от проведено заседание на ПК „Младежки дейности и спорт“, Протокол № 2 от 05.12.2019г. от заседание на ОбС ***, Протокол № 3 от 27.12.2019г., клетвен лист на Генадий *** Атанасов. 
Служебно е направена справка в Търговския регистър и регистър на ЮЛНЦ.




От събраните в хода на административното производство доказателства Комисията установи следното от фактическа страна:

Сигналът е подаден от физическо лице с посочени три имена, ЕГН, телефон, електронен адрес и е подписан.
Генадий *** Атанасов е избран за общински съветник в Общински съвет ***, съгласно Решение № 299 от 28.10.2019г. на ОИК Кърджали и е встъпил в длъжност с полагане на клетва на 11.11.2019г., видно от клетвен лист от същата дата. 
Генадий *** е член на следните постоянни комисии в ОбС ***: ПК „Младежки дейности и спорт“, на която е председател, ПК „Архитектура и градоустройство“ и ПК „Благоустройство и комунални дейности“.
Съгласно справка от Търговски регистър и регистър на ЮЛНЦ, Генадий *** е управител и едноличен собственик на капитала на „***“ ЕООД с ЕИК: *** в периода от 10.11.2010г. до 27.11.2019г., управител на  „***“ ЕООД с ЕИК: *** в периода от 09.06.2015г. до 08.02.2016г., съдружник във „***“ ЕООД с ЕИК: *** в периода от 01.12.2011г. до 04.05.2017г.  и „***“ ЕООД с ЕИК: *** в периода от 07.01.2011г. до 14.08.2012г. и член на Съвета на директорите на „***“ ЕАД с ЕИК: *** от 17.02.2016г.
Съгласно писмо с вх. № ЦУ 01/2825 от 14.02.2020г. от Председателя на Общински съвет – ***, към 13.02.2020г. на проведените заседания на съответните комисии, както и на заседанията на ОбС *** не са обсъждани, разглеждани и приемани решения, отнасящи се до „***“ ЕООД, „***“ ЕООД, „***“ ЕАД, „***“ ЕООД, „***“ ЕООД.

При така установената фактическа обстановка, Комисията стигна до следните правни изводи:

За да е осъществен конфликт на интереси по смисъла на чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност по смисъла на чл. 6, ал. 1 от ЗПКОНПИ, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и чл. 54 от ЗПКОНПИ. Частен е всеки интерес, който води до облага от материален или нематериален характер за лице, заемащо висша публична длъжност или за свързани с него лица, включително всяко поето задължение. Облага е всеки доход в пари или в имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по-ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Генадий *** Атанасов като общински съветник в Общински съвет *** е лице, заемащо висша публична длъжност по чл. 6, ал. 1, т. 32 от ЗПКОНПИ.
Като управител и едноличен собственик на капитала на „***“ ЕООД, управител на  „***“ ЕООД, съдружник във „***“ ЕООД и „***“ ЕООД и член на Съвета на директорите на „***“ ЕАД, Генадий *** Атанасов е свързано лице с посочените дружества на основание §1. т. 15, б „б“ от ДР на ЗПКОНПИ.
В сигнала не се съдържат конкретни данни за твърдяно нарушение на Глава Осма от ЗПКОНПИ от Генадий *** Атанасов, а и в хода на производството не се събраха доказателства същият, в качеството си на общински съветник и лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, да е упражнил правомощия по служба по отношение на „***“ ЕООД, „***“ ЕООД, „***“ ЕАД, „***“ ЕООД, „***“ ЕООД, в периода от встъпването му като общински съветник на 11.11.2019г. до 13.02.2020г., което се потвърждава от получено писмо с вх. № ЦУ 01/2825/14.02.2020 г. от Председателя на Общински съвет – ***.
Липсата на упражнени правомощия по служба от лицето, заемащо висша публична длъжност, като една от трите кумулативни предпоставки за да е налице конфликт на интереси, води до невъзможност за реализиране на фактическия състав на конфликта на интереси като административно нарушение по  ЗПКОНПИ.
Твърденията в сигнала са изцяло за несъвместимост.  
Несъвместимостта не представлява конфликт на интереси, а нормата на §1, т.7 от ЗПКОНПИ препраща към Конституцията или специален закон, в които се съдържат и правилата за нейното установяване, както и компетентните да сторят това органи, а именно - органът по избора или назначаването.  

Предвид изложеното, на основание чл. 74, ал. 1 и ал. 2 ЗПКОНПИ, Комисията за противодействие на корупцията и за отнемане на незаконно придобитото имущество 

Р Е Ш И:

НЕ УСТАНОВЯВА конфликт на интереси по отношение на Генадий *** Атанасов, ЕГН: ***, общински съветник в Общински съвет *** и в това си качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ поради липса на упражнени правомощия по служба по отношение на свързаните с него лица по смисъла на § 1, т. 15, б. „б“ от ДР на ЗПКОНПИ „***“ ЕООД, „***“ ЕООД, „***“ ЕАД, „***“ ЕООД, „***“ ЕООД, за периода от 11.11.2019г. до 13.02.2020г. 

ПРЕПРАЩА сигнал с рег. № № ЦУ01/С-49/17.01.2020 г. на КПКОНПИ по компетентност на Постоянната комисия по чл. 72, ал. 2, т. 3 от ЗПКОНПИ в Общински съвет *** за предприемане на необходимите действия. 

	Препис от Решението да се изпрати на Окръжна прокуратура ***, с оглед преценка за реализиране на правомощията по чл. 76, ал. 2 от ЗПКОНПИ.



КОМИСИЯ:

ПРЕДСЕДАТЕЛ: ………………………………………... /СОТИР ЦАЦАРОВ/

ЗАМЕСТНИК – ПРЕДСЕДАТЕЛ: ……………………. /АНТОН СЛАВЧЕВ/ 

ЧЛЕН:…………………………………………..…. /АНТОАНЕТА ЦОНКОВА/

ЧЛЕН:……………………..…...………………………....... /ПЛАМЕН ЙОЦОВ/	

